31996D0539
L 230/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 септември 1996 година
относно ветеринарно-санитарните изисквания и ветеринарното сертифициране при внос на сперма от еднокопитни животни в Общността
(текст от значение за ЕИП)
(96/539/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение A, раздел I към Директива 90/425/ЕИО (1), последно изменена с Решение 95/176/ЕО на Комисията (2), и по-специално членове 11, параграф 2 и членове 17 и 18 от нея,
като има предвид, че с Решение 94/63/ЕО (3) Комисията е изготвила предварителен списък на трети страни, от които е разрешен вносът на територията на държавите-членки на сперма, яйцеклетки и ембриони от овце, кози и еднокопитни животни, както и на яйцеклетки и ембриони от свине,
като има предвид, че трябва да бъдат установени ветеринарно-санитарните изисквания и ветеринарното сертифициране при внос на територията на Общността на прясна, охладена и замразена сперма от еднокопитни животни в съответствие с разпоредбите на Директива 92/65/ЕИО на Съвета;
като има предвид, че някои инфекциозни болести по еднокопитните животни се предават посредством сперма; като има предвид поради това, че за да се установи наличието на такова заболяване, трябва да се проведат специфични медицински тестове съгласно програмите за изследване на животните, които отразяват движението на жребците донори преди и по време на събиране на сперма,
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Държавите-членки разрешават вноса на прясна, охладена или замразена сперма от еднокопитни животни, отговаряща на изискванията, определени в образеца на ветеринарен сертификат в приложението, при условие че вносът се придружава от такъв сертификат, надлежно попълнен.
Член 2
Настоящото решение се прилага от 1 октомври 1996 г.
Член 3
Адресати на настоящото решение са държавите-членки.
Съставено в Брюксел на 4 септември 1996 година.